text: [{"text_idx": "#000002", "text": "Kanjikanji muntu uulibonya aanga upona buumi \u201cbululeme\u201d butakwe kampenda antangalala, ulawa mucinyonyoono kakwiina kulangilwa. Kucita cinyonyoono, ncintu buyo cilibonya antangalala ciyubununa muzeezo wakacitika kale mukati kamoyo wamuntu. Eelyo busofwaazi buli mukati nobwaswaanganya sunko lili anze lya mubili, mpoonya muntu uwida mucinyonyoono ."}, {"text_idx": "#000018", "text": "Kuzunda bwaamu kuyandika kulisalazya kuzyila mukati kusikila anze lya mubili wamuntu. Bana Isilayeli bamazuba aa Yahushua, bakali kuyandisya kulanganya bulondo bwaatala. Kutegwa balomye kubona kuti zyoonse nzyobakali kulya zyakali kusalala, milazyo yabo yakalaa tumpango tunjaanji tuminya kulisalazya kusamba. Lino nibakabona basikwiiya nkobalya kabatasambide mumaanza, bapaizi basololi bakabuzya kuti: \u201cNkaambo nzi basikwiiya bako ncobasiya kwiisya kwabasikale? Nkaambo nzi ncobatasambi mumaanza ciindi ncobalya? (Mateyo 15:2, NKJV)"}, {"text_idx": "#000019", "text": "Yahushua wakababbununa kuupaupa ameso kwabo ooko nkubakali kulipeekezya bunkutwe bwaantangalala akubayasa mumyoyo yabo kaambo keni. \u201cMpoonya Yahushua wakaita bantu banji baya akuti kulimbabo, \u201cAmuswiilile mumvwisye. Tacili ceeco cinjila mwida cisofwaazya muntu pe, pele nciceeco cizwa mukanwa cimusofwaazya.\u201d (Mateyo 15:10, 11, NKJV)"}, {"text_idx": "#000021", "text": "Mpawo wakati, \u201cAni anywebo tamuna mvwisisya? Sena tamubwene kuti eeco cinjila mukanwa cilainda mwida mane caakuzwa anze? Pele eeco cizwa mukanwa mbocili cizwa mumoyo ncecisofwaazya muntu. Nkaambo mumoyo momuzwida mizeezo mibi, bujayi, bumambe, bwaamu, bubbi, bumboni bwakubeja, akuvwiya. Eezi nzyezyisofwaazya muntu, pele kulya amaanza aatasambide tacisofwaazyi muntu pe.\u201d (Mateyo 15:16-20, NKJV)"}, {"text_idx": "#000024", "text": "\u201cTee mwakamvwa kuti, 'Utaciti bumambe.' Mbombubo, pele mebo ndamwaambila kuti kufumbwa uulanga mukaintu akumunyomenenwa walalika kale mumoyo wakwe.\u201d(Mateyo 5:27 a 28, KJV)"}, {"text_idx": "#000029", "text": "Eelyo nonjila mu sunko, kuli buyo nzila zyobile zyakutijila: 1) Kulilekaleka kusikila wazundwa; nokuba 2) Kulomba lugwasyo lwa bulemu bwakujulu. Yahuwah ulakulwaizya munzila zinjaanji kutegwa asinsimune bulangizi mumoyo wa mubisyi. Mangwalo atusyomya kuti: \u201cPele kuti naa twalyaamba zibi zyesu, walo ulasyomeka mululami, ulatulekelela zibi zyesu akutusalazya kuli zyoonse zitaluleme.\u201d (1 Johane 1:9, KJV)"}, {"text_idx": "#000030", "text": "Yahuwah kunyina pe nanga wasinikizya muntu, ziyume zitete buti. Walo kunyina nanga wasalazya moyo wamuntu uuciyandide kulikkomanisya muzintu zitondwa. Kutegwa ufutulwe, yebo weelede kulomba kuti moyo wako ucincigwe, amizeezo yako. Matwi Aakwe alalindizya akuswiililisya; janza Lyakwe lilitambikidwe lyoonse kuti livwune muntu. \u201cKamundiita zina Lyangu mubuzuba oobo nomupengede; nkabela Ime njoomuvwuna, alimwi inywe muyoondipa bulemu.\u201d (Intembauzyo 50:15, NKJV)"}, {"text_idx": "#000032", "text": "Njoomusansaila maanzi aasalala, eelyo muyoosalala, njoomusalazya kuzwa kubusofwaazi bwanu boonse akuzwa kumituni yanu. Njoomupa myoyo amizeezo mipya, njoomugwisya moyo uuli mbuli bbwe, ndiyoomupa moyo mupya. Njoomupa nguzu zya Muuya wangu, ndiyoocita kuti mukatobele malailile aangu akuti mukabambe milawo yangu. Njoomuvwuna kuzwa kuziyanza zyanu zyoonse zitasalali.\nNjoocita kuti kamooloka maila, ayoovwula kapati alimwi nsikamuleteli nzala pe. (Ezekiya 36:25-27, 29, KJV)"}]